પિતૃપૂજા માટે સવાર થી બપોર સુધી એટલે દિવસ ના મધ્ય ભાગ સુધી અને સાંજ થતા પેહલા કરવી ઇચ્છનીય છે, સામાન્ય રીતે કોઈપણ વ્યક્તિ સરળ રીતે પોતાના પિતૃ નું પૂજન કરી શકે તે હેતુ સવારે શિવ મંદિર માં જઈ શિવલિંગ પર તેમજ તેના આભૂષણ રૂપી સર્પ પર જળ, દૂધ ( ગરમ કર્યા વગરનું ), અને પંચામૃત વડે અભિષેક કરવો, જો અનુકૂળ આવે તો અભિષેક કરતી વખતે પોતાનું મુખ નૈઋત્ય દિશા ( દક્ષિણ અને પશ્ચિમ વચ્ચે નો ખૂણો ) માં રાખવું ઇચ્છનીય છે, ત્યારબાદ જળ વડે પીપળા ના વૃક્ષ ના મૂળ માં જળ ( જો શક્ય હોય તો તેમાં થોડા જવ ઉમેરવા ) સિંચન કરતી વખતે પ્રદાક્ષિણા કરી પિતૃ ની શાંતિ અને સદ્દગતી માટે પ્રાર્થના કરવી ( આ દરમિયાન પણ પોતાનું મુખ નૈઋત્ય ખૂણા માં રહે તો સારું, ) આ પૂજન વખતે કાળા કે કાબરચિત્રા કપડાં ના પહેરવા અને ચામડા નો પટ્ટો કે પર્સ ના રાખવું, પીપળા ના વૃક્ષ નીચે પતાસુ પ્રસાદ તરીકે મુકવું.